KOMISIJOS REGLAMENTAS (EB) Nr. 1209/2005
2005 m. liepos 27 d.
iš dalies keičiantis Tarybos reglamentą (EB) Nr. 174/2005, nustatantį su karine veikla susijusios pagalbos tiekimo į Dramblio Kaulo Krantą apribojimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. sausio 31 d. Tarybos reglamentą (EB) Nr. 174/2005, nustatantį su karine veikla susijusios pagalbos tiekimo į Dramblio Kaulo Krantą apribojimus (1), ypač į jo 7 straipsnį,
kadangi:
(1)
Reglamento (EB) Nr. 174/2005 II priede išvardytos kompetentingos institucijos, kurioms priskirtos tikslios funkcijos, susijusios su to reglamento įgyvendinimu.
(2)
Belgija, Lietuva ir Nyderlandai paprašė iš dalies pakeisti savo kompetentingų institucijų adresų duomenis,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 174/2005 II priedas iš dalies keičiamas taip, kaip nurodyta šio Reglamento priede.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 27 d.